**BMA Activity “Smart choice … You and I stay safe”**

**Held 1st time on 24th May 2017 at Suwit Seri Anusorn School, Bangkok**

Objective is to raise awareness of HIV, TB, and STIs amongst high-school students in Bangkok. Activities were held during 24th May – 9th June 2017 in schools across Bangkok.

**กิจกรรม “ฉลาดรู้ทัน...เธอกับฉันปลอดภัย”**

**วันที่ 24 พฤษภาคม 2560 เวลา 13.00 น.**

**ณ โรงเรียนสุวิทย์เสรีอนุสรณ์ เขตประเวศ กรุงเทพมหานคร**

 กรุงเทพมหานครพบสถานการณ์ของโรคที่เป็นปัญหาหลักซึ่งได้แก่เอดส์ วัณโรค โรคติดต่อทางเพศสัมพันธ์ และยาเสพติด ดังนี้ ผู้ติดเชื้อเอชไอวี ปีพ.ศ. 2560 คาดว่ามีจำนวน 77,555 คน ผู้ติดเชื้อเอชไอวี รายใหม่ จำนวน

2,201 คน การติดเชื้อเฉลี่ยวันละประมาณ 5 คน และกว่าร้อยละ 70 ติดเชื้อจากการมีเพศสัมพันธ์โดยไม่ได้ป้องกันโดยเฉพาะกลุ่มเยาวชน โรคติดต่อทางเพศสัมพันธ์ที่พบเพิ่มขึ้นได้แก่โรคซิฟิลิสเพิ่มสูงขึ้นจาก 2.13 ต่อประชากรแสนคน ในปี 2555 เป็น 11.49 ต่อประชากรแสนคน ในปี 2559 ผู้ป่วยวัณโรคในกรุงเทพมหานครมากกว่า 14,000 คน แต่ละปีมีผู้ป่วยวัณโรครายใหม่ ประมาณ 10,000 ราย ผู้ป่วยที่มารับการรักษาจนหาย ในขณะนี้มีเพียงร้อยละ 80 ซึ่งองค์การอนามัยโลกกำหนดว่าจะต้องรักษาให้หายมากกว่า ร้อยละ 85 จึงจะลดปัญหาการแพร่กระจายเชื้อวัณโรคได้ และปัญหายาเสพติดในพื้นที่กรุงเทพมหานคร พบมีจำนวนผู้เข้าบำบัดเฮโรอีนรายใหม่ในกรุงเทพมหานคร ปี 2555-2558 เฉลี่ยร้อยละ 26 ปี 2559 เพิ่มขึ้นเป็นร้อยละ 47 พบมีการใช้ยาเสพติดวัตถุออกฤทธิ์ต่อจิตและประสาท เช่นโปรโครดิล ทรามาดอล มีแนวโน้มสูงขึ้นต่อเนื่องในกลุ่มนักเรียน

 กรุงเทพมหานคร โดยสำนักอนามัย กองควบคุมโรคเอดส์วัณโรคและโรคติดต่อทางเพศสัมพันธ์เล็งเห็นความสำคัญในการป้องกันและแก้ไขปัญหาเอดส์ วัณโรค โรคติดต่อทางเพศสัมพันธ์ และยาเสพติด จึงกำหนดจัดกิจกรรมการออกให้บริการเชิงรุกพัฒนาการจัดอบรมและประเมินผลความรู้ด้านโรคเอดส์ วัณโรคและโรคติดต่อทางเพศสัมพันธ์แก่เด็กนักเรียนมัธยมศึกษา (ฉลาดรู้ทัน...เธอกับฉันปลอดภัย) กลุ่มเป้าหมายที่เป็นเยาวชนระดับมัธยมศึกษา ในโรงเรียนสังกัดกรุงเทพมหานคร จำนวน 5 แห่ง ได้แก่โรงเรียนมัธยมสุวิทย์เสรีอนุสรณ์ โรงเรียนมัธยมปุรณาวาส โรงเรียนชุมชนหมู่บ้านพัฒนา โรงเรียนมัธยมวัดสุทธาราม โรงเรียนวัดทุ่งครุ(พึ่งสายอนุสรณ์) โรงเรียนสังกัดสำนักงานการศึกษาขั้นพื้นฐาน จำนวน 5 แห่งได้แก่ โรงเรียนสามเสนวิทยาลัย โรงเรียนสุรศักดิ์มนตรี โรงเรียนวัดอินทาราม โรงเรียนจันทร์ประดิษฐาราม โรงเรียนวัดบวรนิเวศ โรงเรียนละ 120 คน รวมทั้งสิ้น 1,200 คน ระหว่างวันที่ 24 พฤษภาคม – 9 มิถุนายน 2560 โดยมีวัตถุประสงค์ เพื่อพัฒนารูปแบบการอบรมและการประเมินผลความรู้ด้านเอดส์ วัณโรค โรคติดต่อทางเพศสัมพันธ์และยาเสพติดนักเรียนชั้นมัธยมศึกษา ให้มีความรู้ความเข้าใจแบบบูรณาการ สามารถนำไปปฏิบัติตนได้อย่างถูกต้อง ภายใต้แนวคิด “ฉลาดรู้ทัน...เธอกับฉันปลอดภัย” ให้กลุ่มเยาวชน ระดับมัธยมศึกษา มีสติและรู้เท่าทัน โดยสื่อสารผ่านฐานการเรียนรู้ เข้าถึงและสอดคล้องกับไลฟสไตล์ของเยาวชน จัดพิธีเปิดกิจกรรมในวันที่ 24 เมษายน 2560 ณ โรงเรียนสุวิทย์เสรีอนุสรณ์ เขตประเวศ กรุงเทพมหานคร กิจกรรมในงาน ประกอบด้วย

 1. Love (NO) Risk โดย มูลนิธิแพธทูเฮลท์

 2. ME SEX โดย สมาคมพัฒนาประชากรและชุมชน

 3. ทางที่เราเลือก โดย มูลนิธิศุภนิมิตรแห่งประเทศไทย

 4. ค้นให้พบ จบด้วยหาย โดย มูลนิธิรักษ์ไทย

 5. ให้คำปรึกษา แนะนำบริการและตรวจเลือดหาการติดเชื้อHIV และโรคติดต่อทางเพศสัมพันธ์

 6. ประเมินผล ก่อน-หลังการเข้าร่วมกิจกรรม

 7. มินิคอนเสิร์ตจากศิลปิน The Viod



